**MB\_L3. Үйлэ үгын түхэлнүүд. Мэдүүлһэн түхэл**

**Зорилго:**      “Үйлэ үгэ” гэһэн темээр һурагшадай мэдэсэ, шадабари, дадал онсодхохо; һурагшадай мэдэсэ шалгаха; грамматическа “Глагол” гэһэн, лексическэ “Хабар” гэһэн темэ дээрэ үндэһэлэн зохёохы ажалда хэрэглүүлжэ һургаха; һурагшадые зэргэсүүлгэ, тобшолол хэжэ һургаха.

Багшын глаголнуудые хэлэхэдэ, һурагшад дүүргэхэ: ж*эшээнь,* бодогты (үхибүүд бодоно)  
1, 2 – үхибүүд; 3, 4 *–* бодогты; 5, 6 – найгагты ; 7, 8 – тонгойгты ; 9, 10 – һуугты.  
***Тобшолол:*** Глагол юу тэмдэглэнэб? **– үйлэ.** Хэзээ болоһон үйлэ тэмдэглэхэб? Глаголой ямар сагууд байдаг бэ? (**Мүнөөнэй, үнгэрһэн, ерээдүй саг**).  
        Самбар дээрэ бэшээтэй мэдүүлэлнүүдые уншаад, алдууень оложо заһаха.  
Самбарта – *Болобо хабар. Мүльһэн хайлаба түргэн. Дулаан оронһоо ерэбэ шубууд.***Тобшолол:** Глаголнууд мэдүүлэлэй һүүлдэ байдаг. (Булта хэлэнэ).

Глагол 4 түхэлтэй: *хандаһан түхэл, мэдүүлһэн түхэл, причасти ба деепричасти.*

**Мэдүүлһэн** түхэл үйлын болоһон саг харуулдаг, 3 сагта хубилдаг. Мүнөө сагай **–на**, үнгэржэ байһан **–ба**, үнгэрһэн саг **–аа**, ерээдүй саг **–ха** залгалтануудые абадаг. Хандаһан ба мэдүүлһэн түхэл мэдүүлэл соо ехэнхидээ хэлэгшэ болодог.  
       Үйлэ болон байдал хэлэжэ байха үедэ боложо байһан гү, али болоһониие, боложо үнгэрһэниие юрэ мэдээсэһэн байгаа һаань, тиимэ үйлэ **мэдүүлһэн** **түлэбтэ** байна гээшэ: *оюутад номоо үзэнэ*.

Мэдүүлһэн түхэлэй үйлэ иимэ илгаатай байдаг:

1. **Мүнөө сагай түхэлэй** гү, али хэлэжэ байха үедэ боложо байһан үйлэ болон байдал тухай мэдээсэһэн үйлэ үгэ. Залгалтануудынь **-на, -но, -нэ**: *ябана, ошоно, ерэнэ* г.м.
2. **Үнгэрһэн сагай түхэлэй** гү, али хэлэжэ байһан үедэ үнгэрһэн үйлэ болон байдал тухай мэдээсэһэн үйлэ үгэ. Залгалтануудынь: **-аа, -ээ, -оо, -өө:** *ябаа, ерээ, ошоо, үгөө* г.м.
3. **Үнгэржэ байһан сагай түхэлэй** гү, али хэлэжэ байһан үеын урда тээ үнгэрһэн гү, али үнгэржэшье байһан үйлэ болон байдал тухай мэдээсэһэн үйлэ үгэ. Залгалтануудынь **-ба, -бо, -бэ**: *хариба, хоробо, эрьелдэбэ* г.м.
4. **Ерээдүй сагай** **түхэлэй -**  хэлэжэ байһан үеын боолгүй байһан үйлэ болон байдал тухай мэдээсэһэн үйлэ үгэ. Залгалтануудынь: -ха,-хо, - хэ уншаха, бодохо, гүйхэ

**Даабари1. Доро үгтэһэн залгалтануудые хээглэжэ, үйлэ үгэнүүдые һанагты**

*-аа ... ... ... ...*

*-ба ... ... ... ...*

*-на ... ... ... ...*

*-ха ... ... ... ...*

**Даабари 2. Тус үгэнүүдые 4 сагта хубилгажа бэшэгты, залгалтыень тэмдэглэгты.** *Жэшээ: асара - асараа, асарба, асарна, асарха.*

*Оё, бэшэлсэ, магта, туһала*